**А Н Е К С**

**към Споразумение за партньорство от 30.09.2024г., сключено между общините Елхово и Болярово, в качеството им на членове на РСУО-Елхово**

Днес …….03.2025г. в гр. Елхово, на основание чл. 26 от Споразумение за партньорство от 30.09.2024г., във връзка с получено на 21.02.2025г. чрез ИСУН 2020 от ОУ на ПОС 2021-2027г - Уведомление № 2 за установени нередности, непълноти и/или несъответствия за проектно предложение „Проектиране и изграждане на инсталация за компостиране на разделно събрани битови биоразградими отпадъци, обслужваща териториите на община Елхово и община Болярово“, се сключи настоящият Анекс към Споразумение за партньорство от 30.09.2024г. и Анекс от 10.02.2025 г. между:

**ОБЩИНА ЕЛХОВО,** със седалище: обл. Ямбол, общ. ЕЛХОВО, гр. ЕЛХОВО, ул.„Търговска“ № 13, с ЕИК по БУЛСТАТ 000970165, ИН по ДДС: BG 000970165 представлявана от: Петър Гендов – Кмет на Община ЕЛХОВО, действащ и въз основа на взето Решение на Общински съвет – ЕЛХОВО, № 120/12/7 от дата 25.07.2024 г. по протокол № 12,

и

**ОБЩИНА БОЛЯРОВО,** със седалище: обл.Ямбол , общ. БОЛЯРОВО, гр. БОЛЯРОВО, ул. „Д. Благоев" № 7, с ЕИК по БУЛСТАТ 000970051, ИН по ДДС: BG 000970051, представлявана от: Христо Христов – Кмет на Община БОЛЯРОВО, действащ и въз основа на основание взето Решение на Общински съвет – БОЛЯРОВО № 140 от дата 26.07.2024 г. по протокол № 11,

Членове на РУСО - Елхово, наричани за краткост „Партньори“, се споразумяха за следното :

1. Член 4, ал. 4, т.4 се изменя и допълва по следния начин:

***1.1. Трето тире се изменя така:***

***„- Технически експерт (служител на Община Елхово)*** *- предоставя инженерна експертиза/становища по всички въпроси, свързани с техническото изпълнение на изискванията на възложителя към избраните изпълнители по договорите за строителство и доставки; участва при разрешаване на проблеми от техническо естество и предлага възможни решения по такива въпроси на ръководителя, на останалите членове на екипа, както и на всички участници в изпълнението на проекта; отговаря за попълване на проектния архив, в частта техническа документация; осъществява контрол при изпълнение на СМР, монтаж на машини и съоръжения.“*

***1.2. В шесто тире вместо „технически сътрудник (служител на Община*** ***Болярово“ следва да се чете: „технически сътрудник (служител на Община Елхово)“.***

***1.3. Създава се ново осмо тире със следното съдържание:***

***„- Еколог (служител на община Болярово)-*** *отговаря за* *своевременното изпълнение на процедурите, свързани с прилагането на нормативните актове в областта на управление на околната среда; следи за промени в законодателството в сферата на опазване на околната среда; следи за изпълнение на заложените индикатори; координира развитието на системите за* *сметосъбиране и сметоизвозване; координира подаването на информация, необходима за изпълнението на проекта.“*

2. Чл. 5, ал. 1, т. 5 **се изменя както следва:**

*„Експлоатацията на компостиращата инсталация да се възложи на трето лице, съвместно от двете общини, като същите бъдат съ-възложители чрез съвместно възлагане по реда на чл. 8 от Закона за обществените поръчки, съгласно чл.4, ал.2 от Споразумението за партньорство.*

3. **Данните в таблицата в чл. 11, ал. 1 се изменят по следния начин:**

|  |  |  |
| --- | --- | --- |
| *Община* | *Количество депониран отпадък е тонове* | *% участие* |
| *Община ЕЛХОВО* | ***1569,26*** | ***78,20%*** |
| *Община БОЛЯРОВО* | ***437,42*** | ***21,80 %*** |

1. Чл.18 се изменя, както следва:

*„Общините - партньори се съгласяват, да осигурят финансиране на разходите, свързани с бъдещата експлоатация на изградените по проекта компостираща инсталация и инфраструктура, като разпределението на дължимите средства се извършва ежегодно, пропорционално на база количеството депониран отпадък, посочено в чл. 11.”*

Всички останали текстове в Споразумението за партньорство от 30.09.2024г. и Анекс от 10.02.2025 г. остават непроменени.

Настоящият АНЕКС се състави и подписа в 3 (три) еднообразни екземпляра: 2 (два) за Община Елхово – Водещ партньор и 1 (един) екземпляр за Община Болярово – Община партньор и е неразделна част от Споразумението за партньорство от 30.09.2024г. и Анекс от 10.02.2025 г.

**ЗА ВОДЕЩАТА ОБЩИНА: ЗА ОБЩИНАТА-ПАРТНЬОР:**

**Петър Гендов Христо Христов**

**Кмет на община Елхово Кмет на община Болярово**